Пасля нараджэння нашага чацвёртага дзіцяці і прысутнасці аднойчы на родах сваёй знаёмай я зразумела, што магу быць доўлаю — памочніцаю, якая суправаджае жанчыну ў родах. У ЗША і Еўропе гэта з’ява даўно распаўсюджаная. Нядаўна я скончыла дыстанцыйнае навучанне на доўлу. Мінулым летам і восенню я была памочніцаю ў некаторых жанчын і бачу, наколькі важна мець гэтую падтрымку ў раддоме. Але на практыцы пакуль не ўсё так проста, ёсць шмат нюансаў. Паглядзім, што будзе далей.